Stortingsvalget 2017 i Akershus

Stortingsvalget 2017 i Akershus avholdes mandag 11. september 2017. Det skal velges sytten stortingsrepresentanter for valgkretsen Akershus fylke for valgperioden 2017-2021, herav seksten distriktsmandater og ett utjevningsmandat. Det er det samme antallet som ved stortingsvalget i 2013.

Innvalgte i perioden 2013–2017
I perioden 2013–2017 har følgende stortingsrepresentanter vært innvalgt for Akershus:

Høyre: Jan Tore Sanner (mandat nr. 1), Sylvi Graham (4), Tone W. Trøen (6), Bente Stein Mathisen (9), Henrik Asheim (12), Nils Aage Jegstad (15) og Mette Tønder (16)
Arbeiderpartiet: Anniken Huitfeldt (2), Sverre Myrli (5), Marianne Aasen (7), Åsmund Aukrust (11) og Gunvor Eldegard (14)
Fremskrittspartiet: Kari Kjønaas Kjos (3), Hans Andreas Limi (8) og Ib Thomsen (13)
Venstre: Abid Raja (10)
Sosialistisk Venstreparti: Bård Vegar Solhjell (utjevningsmandat)

Sosialistisk Venstreparti manglet 419 stemmer for å vinne distriktsmandat i fylket, men vant isteden utjevningsmandatet. Høyre var nærmest til å miste ett distriktsmandat, partiet vant sistemandatet med en margin på 885 stemmer.

Hårek Elvenes (H) var fast møtende vararepresentant for statsråd Jan Tore Sanner i hele perioden.

Marianne Aasen (3 perioder), Gunvor Eldegard (3), Ib Thomsen (3), Syvli Graham (2), Mette Tønder (1) og Bård Vegar Solhjell (2) stiller ikke til gjenvanlg i 2017.

Stortingskandidater 2017
Det er 17 godkjente valglister. Listene ble godkjent av fylkesvalgstyret 15. mai 2017. Fra Demokratene forelå det to ulike listeforslag. Med bakgrunn i en uttalelse fra partiets sentralstyre ble det ene forslaget godkjent og det andre underkjent. Det var også innsendt et listeforslag fra Tverrpolitisk Folkevalgte, men dette ble trukket tilbake før fylkesvalgstyrets møte. Valglistene har følgende toppkandidater:

Alliansen:
1. Hans Jørgen Lysglimt Johansen (45), Oslo

Arbeiderpartiet:
1. Anniken Huitfeldt (47), Ullensaker
2. Sverre Myrli (46), Skedsmo
3. Nina Sandberg (50), Nesodden
4. Åsmund Aukrust (32), Bærum
5. Tuva Moflag (38), Ski

Demokratene i Norge:
1. Makvan Kasheikal (31), Kristiansand

Fremskrittspartiet:
1. Hans Andreas Limi (56), Bærum
2. Himanshu Gulati (29), Skedsmo
3. Kari Kjønaas Kjos (55), Lørenskog

Helsepartiet:
1. Lise Askvik (48), Skedsmo

Høyre:
1. Jan Tore Sanner (52), Bærum
2. Tone Wilhelmsen Trøen (51), Eidsvoll
3. Nils Aage Jegstad (66), Vestby
4. Henrik Asheim (34), Bærum
5. Turid Kristensen (50), Lørenskog
6. Hårek Elvenes (58), Bærum
7. Bente Stein Mathisen (61), Asker

Kristelig Folkeparti:
1. Ingunn Ulfsten (49), Gjerdrum

Kystpartiet:
1. Erik Strand (43), Oslo

Liberalistene:
1. Deniz Strengehagen Gungør (36), Nes

Miljøpartiet De Grønne:
1. Rasmus Hansson (63), Bærum

Partiet De Kristne:
1. Erik Selle (51), Bærum

Piratpartiet:
1. Øyvind Eikrem (44), Trondheim

Pensjonistpartiet:
1. Ragnar Dahl (60), Frogn

Rødt:
1. Silje Josten Kjosbakken (36), Sørum

Senterpartiet:
1. Sigbjørn Gjelsvik (43), Sørum

Sosialistisk Venstreparti:
1. Nicholas Wilkinson (29), Oppegård

Venstre:
1. Abid Raja (41), Oslo

Meningsmålinger
Lokale meningsmålinger for Akershus med spørsmål om stortingsvalg.

Oppslutning:

Mandatfordeling:

Tabellen oppgir bare fordeling av de 16 distriksmandatene. Utjevningsmandatet tildeles i sammenheng med landsresultatet.

Valgresultat

Valgte Stortingsrepresentanter
Høyre mistet ett distriktsmandat til Senterpartiet og ett til Sosialistisk Venstreparti. Fylkets utjevningsmandat gikk da fra SV til Høyre. Følgende representanter ble valgt:

1. Distriktsmandat: Jan Tore Sanner (52) Bærum, Høyre
2. Distriktsmandat: Anniken Huitfeldt (47) Ullensaker, Arbeiderpartiet
3. Distriktsmandat: Hans Andreas Limi (56) Bærum, Fremskrittspartiet
4. Distriktsmandat: Tone Wilhelmsen Trøen (51) Eidsvoll, Høyre
5. Distriktsmandat: Sverre Myrli (46) Skedsmo, Arbeiderpartiet
6. Distriktsmandat: Nils Aage Jegstad (66) Vestby, Høyre
7. Distriktsmandat: Nina Sandberg (50) Nesodden, Arbeiderpartiet
8. Distriktsmandat: Himanshu Gulati (29) Skedsmo, Fremskrittspartiet
9. Distriktsmandat: Abid Raja (41) Oslo, Venstre
10. Distriktsmandat: Henrik Asheim (34) Bærum, Høyre
11. Distriktsmandat: Sigbjørn Gjelsvik (43) Sørum, Senterpartiet
12. Distriktsmandat: Nicholas Wilkinson (29) Oppegård, Sosialistisk Venstreparti
13. Distriktsmandat: Åsmund Aukrust (32) Bærum, Arbeiderpartiet
14. Distriktsmandat: Turid Kristensen (50) Lørenskog, Høyre
15. Distriktsmandat: Kari Kjønaas Kjos (55) Lørenskog, Fremskrittspartiet
16. Distriktsmandat: Tuva Moflag (38) Ski, Arbeiderpartiet
Utjevningsmandat: Hårek Elvenes (58) Bærum, Høyre

Som fast møtende vararepresentant for statsråd Jan Tore Sanner møter Bente Stein Mathisen (61) Asker, Høyre.

Se også
Liste over stortingsrepresentanter 2013-2017
Stortingsvalget 2017

Referanser

Stortingsvalget 2017
Politikk i Viken